
Ministarstvo mora, prometa i infrastrukture
N/p ministar Oleg Butković

Prisavlje 14

10 000 Zagreb


Predmet: Zamolba za sastanak


Poštovani ministre, 
kao saborski zastupnik više puta sam postavljao pitanja o neadekvatnom prijevozu putnika na području Grada Sinja i upozoravao na prijevozničku tvrtku "Promet Sinj" koja zastarjelim i neispravnim autobusima dovodi u pitanje sigurnost i života građana.
Naime, autobusi tvrtke "Promet Sinj"  su zastarjeli i tehnički neispravni te se često kvare. Posljednjih godina zapalilo se nekoliko autobusa u vožnji i prava je sreća da nije bilo ozlijeđenih osoba.
Posljednji slučaj dogodio se prije dva dana kada je autobusu na sred državne ceste D1 ispao kotač u vožnji. Građani Sinja su u strahu i boje se prevoziti javnim prijevozom koji Grad Sinj sufinancira. Smatram da se autoprijevoznik neodgovorno ponaša prema putnicima, tehnički neispravnim vozilima svjesno ugrožava korisnike svojih usluga i da nije ispunio minimalne tehničke uvjete za prijevoz  putnika te Vas molim za inspekcijski nadzor tvrtke.
Provođenje inspekcijskog nadzora tražio sam i  u listopadu 2019. godine, ali do danas nisam dobio odgovor koje je točno upravne i neupravne mjere, sukladno svojim ovlastima poduzelo Ministarstvo mora, prometa i infrastrukture.
Zbog svega navedenog hitno molim sastanak s Vama kako bi našli zajedničko rješenje problema i osigurali građanima, učenicima i studentima sigurnost u prometu.

GRADONAČELNIK:

